=== Fyrste af Albanien ===
[[Fil:Prince Wilhelm of Albania.jpg|thumb|left|Vilhelm og hans hustru ved ankomsten til Albanien i 1914.]]
I [[1913]] havde de europæiske [[stormagt]]er efter lang tids tøven og forhandling på [[London-konferencen (1912-13)]] anerkendt [[Albanien|den albanske stat]], som albanerne efter [[Det Osmanniske Rige]]s nederlag i [[Den Første Balkankrig]] havde udråbt med politisk og militær støtte fra [[Østrig-Ungarn]]. Stormagterne tvivlede dog på, at albanerne ville kunne regere sig selv og forbeholdt sig derfor ret til at udnævne en fyrste. På forslag af [[Dronning Elisabeth af Rumænien]] faldt valget på hendes nevø, Prins Vilhelm, og dermed på en tysk [[protestant]], der også kunne accepteres af Østrig-Ungarn. Østrig-Ungarn og Tyskland ville med indsættelsen af Vilhelm forhindre, at [[Italien]] eller [[Serbien]] fik indflydelse over Albanien. Derudover håbede man, at en fyrste, der ikke tilhørte nogle af de i Albanien repræsenterede religioner, ville blive accepteret som neutral. Efter nogen tøven og på opfordring af sin kone, [[Sophie af Schönburg-Waldenburg|Prinsesse Sophie]], accepterede Vilhelm valget den [[6. februar]] [[1914]].<ref name=FAZ>Karl-Peter Schwarz: ''Falsche Zeit, falscher Ort''. In: Frankfurter Allgemeine Zeitung, 14. juli 2014, s. 6.</ref> Således rejste 18 [[honoratiores]] fra Albanien under ledelse af [[Essad Pascha Toptani]] til [[Neuwied]] og tilbød i en [[ceremoni]] den [[21. februar]] [[1914]] den "albanske krone" til Prins Vilhelm.
Religion